จงเสนอไอเดีย เหตุผลสำคัญที่ CRG ปั้นแบรนด์อร่อยดี พร้อมทั้งขายแฟรนไชส์ เพื่อรุกตลาดสตรีทฟู้ด คืออะไร
การขยายสาขาในรูปแบบแฟรนไชส์ เป็นแนวทางที่เราจะไปโมเดล Asset Light มากขึ้น เพราะเรามีองค์ความรู้ มีประสบการณ์ในธุรกิจร้านอาหารมา 42 ปี และมีความพร้อมทุกด้าน โดยมีทีม R&D พัฒนาเมนูใหม่ และทีมการตลาด ดูแลด้านการตลาด การทำโปรโมชั่น” คุณณัฐ วงศ์พานิช กรรมการผู้จัดการใหญ่ บริษัท เซ็นทรัล เรสตอรองส์ กรุ๊ป จำกัด เล่าถึงการขยายโมเดลธุรกิจร้านอาหารในกลุ่ม CRG

เหตุผลสำคัญที่ CRG ปั้นแบรนด์อร่อยดี พร้อมทั้งขายแฟรนไชส์ เพื่อรุกตลาดสตรีทฟู้ด เนื่องจาก


1. เป็นตลาดใหญ่ จากมูลค่าธุรกิจอาหารกว่า 3.85 – 3.89 แสนล้านบาท มากถึง 75% เป็นร้านสตรีทฟู้ด ขณะที่ 25% เป็นเชนร้านอาหาร

2. คนไทยรับประทานอาหารไทยอยู่แล้ว และคุ้นเคยกับอาหารตามสั่งจานเดียว จึงมีโอกาสมหาศาลที่จะผลักดันแบรนด์เข้าไปอยู่กับผู้บริโภคทุกกลุ่มในทุกวัน ทุกมื้ออาหาร ไม่ว่าจะมื้อเช้า – กลางวัน – เย็น

3. เมนูอาหารจานเดียว ตอบโจทย์การให้บริการ Food Delivery ซึ่งร้านสาขาอร่อยดีทุกร้านจะเป็น Network สำหรับจัดส่ง Delivery เนื่องจากที่ผ่านมายอดขายของ “อร่อยดี” กว่า 70% มาจาก Delivery

4. คำจำกัดความของการเป็น “ร้านสะดวกทาน” หัวใจสำคัญคือต้องมีสาขาจำนวนมากในพื้นที่ต่างๆ เพื่อเข้าถึงผู้บริโภค เช่น ตามย่านที่อยู่อาศัย ย่านอาคารสำนักงาน ย่านสถาบันการศึกษา สถานีบริการน้ำมัน ฯลฯ ซึ่งการจะขยายสาขาให้ได้มาก และเร็ว ครอบคลุมพื้นที่ต่างๆ จึงต้องใช้รูปแบบแฟรนไชส์ เปิดให้กับผู้สนใจมาลงทุน